text: 王浚，字德深，浙江嚴州府建德縣人，明朝政治人物。生平.治《春秋》，行十，由國子生中式戊午科十一月進貴州副使，整飭威清等處兵備。土苗吳尚賢倡亂，討平之。遷四川參政、貴州按察使，九年四月升河南左布政使，十年正月入為順天府府尹。與按治官員不和，十二年四月考察拾遺降一級，左遷福建右參政，十二年十二月升本司右布政使，十四年三月擢升都察院右副都御史、提督南贛汀漳軍務。奉宣德意，申以威嚴，數年間軍旅不興，帑儲大省。十七年十月進升南京刑部右侍郎，改北，二十年四月以九廟火災自陳致仕。年七十二卒，賜祭葬。建德縣有為王浚建進士坊、侍郎坊、大方岳坊各一座。家族.曾祖王文恭。祖王璿，字仕政，宿州衛經歷。父王金。前母謝氏；母謝氏；繼母汪氏。慈侍下，兄濟、澍、源、濙、沛、弟淳、治、沐、淑。
metadata.dataset: erhwenkuo/wikipedia-zhtw
metadata.title: 王浚 (正德進士)
metadata.url: https://zh.wikipedia.org/wiki?curid=7940331